als_Latn dik_Latn sag_Latn
Senati amerikan miraton kandidaturën e Donald Lu për ambasador në Shqipëri. Senatorët miratuan të enjten vonë, me shumicë votash, kandidaturën që ishtë propozuar nga Presidenti Obama që më 25 korrik të vitit të kaluar. Por pala republikane e kishte bllokuar këtë emërim dhe disa të tjerë, për shkak se kërkonte më shumë transparencë nga administrata demokrate, pas sulmeve tragjike në konsullatën amerikane në Benghazi në vitin 2012.
Donald Lu është një diplomat me më shumë se 20 vite karrierë.
Ai zevendeson ambasadorin aktual ne Tirane Aleksander Arvizu. Detyra e tij para caktimit në Shqipëri ishte në Misionin Diplomatik amerikan në Nju Delhi të Indisë, ku shërbeu si zëvendës shef. Më parë Lu ka shërbyer në ambasadën amerikane në Baku të Azerbajxhanit si i Ngarkur me Punë nga viti 2009 deri më 2010-ën dhe si zëvendës shef i Misionit nga 2007-a deri në 2009-ën. Më herët Donald Lu ka marrë pjesë në misione të ndryshme diplomatike në Kirgistan, Gjeorgji, Pakistan e vende të tjera.
als_Latn als_Latn als_Latn